Source: https://www.riigiteataja.ee/kohtulahendite_liigitus.html?leht=4&jaotus=juur.206106665.206110197&kokkuvotted=false&jaotusedVaikimisiAvatud=
Timestamp: 2019-11-18 05:11:39+00:00
Document Index: 1919760

Matched Legal Cases: ['§ 60', '§ 17', '§ 60', '§ 68', '§ 17', '§ 123']

Kokku: 382| Näitan: 61 - 80
3-15-421/25 Tartu Ringkonnakohtu halduskolleegium 06.09.2016
Olukorras, kus uue haldusaktiga asendatakse mõistetavuse huvides haldusakti resolutsioon tervikuna, ei saa väita, et viga ei mõjutanud haldusakti sisu ning eeldada, et haldusorgani tegelik tahe pidi kaebajale haldusaktiga tutvudes teada olema. Haldusmenetluse seaduse § 60 loob eelduse, et vastuolu korral haldusakti resolutiivosa ja põhjendava osa vahel tuleb reeglina primaarseks pidada haldusakti resolutiivosa.
ORAS § 17 lg 5 välistab õigusvastaselt võõrandatud vara tagastamise ka siis, kui selle vara eest Saksa riigilt saadud kompensatsioon on tagasi makstud. (p 9) ÕVVTK maakonnakomisjoni pädevuses on teha kompensatsiooni saamise kohta vaid menetluslikke otsuseid, mitte anda lõplikke hinnanguid, mis on siduvad vara tagastamise otsustamisel. Kui maakonnakomisjon on tuvastanud, et kompensatsiooni pole makstud, siis on kohaliku omavalitsuse täitevorgan vara tagastamise otsustamisel pädev seda ümber hindama. (p 13) HMS § 60 lg-st 2 tuleneb, et niisuguse asjaolu, mida pole nimetatud „Õigusvastaselt võõrandatud vara tagastamise korra" p-s 19, tuvastamine maakonnakomisjoni otsuses ei ole valla- või linnavalitsusele siduv. Tulenevalt HMS § 68 lg 2 esimesest lausest saab valla- või linnavalitsus kui vara tagastamise otsustuspädevust omav organ ise tühistada maakonnakomisjoni otsuse osas, milles komisjon on vara tagastamise otsustamiseks tuvastanud, et kompensatsiooni ei ole saadud. (p 17) Eesti riigi poolt Rahandusministeeriumi kaudu Saksamaa Liitvabariigile tehtud ettepanekust (vt otsuse punkti 2 teine lõik) ei ole võimalik teha järeldust, et ORAS § 17 lg 5 ei kohaldata, kui isik on õigusvastaselt võõrandatud vara eest Saksamaal saadud kompensatsiooni tagasi maksnud. Sellise erandi kehtivast seadusest saab PS § 123 lg 2 järgi teha vaid Riigikogus ratifitseeritud välislepinguga. (p 20)